b'\n_START_ARTICLE_\nParazi\xc8\x9bii\n_START_SECTION_\n1994-1997 - \xc3\x8enceputul\n_START_PARAGRAPH_\n\xc3\x8en martie 1994, Cheloo (C\xc4\x83t\xc4\x83lin \xc8\x98tefan Ion) \xc3\xaenfiin\xc8\x9beaz\xc4\x83 Parazi\xc8\x9bii alaturi de Dinte. \xc3\x8en luna mai li se al\xc4\x83tur\xc4\x83 Ombladon (Bogdan Ionu\xc8\x9b P\xc4\x83stac\xc4\x83). Prima pies\xc4\x83 \xc3\xaenregistrat\xc4\x83 este \xe2\x80\x9e\xc3\x8en Jur\xe2\x80\x9d \xc8\x99i a ap\xc4\x83rut pe 13 septembrie 1994. O zi mai t\xc3\xa2rziu au sus\xc8\x9binut primul lor concert, la balul bobocilor de la liceul Spiru Haret din Bucure\xc8\x99ti._NEWLINE_\xc3\x8en iarna anului 1994 Dinte paraseste formatia, locul lui fiind luat de DJ I.E.S. Primul album, "Poezii pentru pere\xc8\x9bi", produs independent, a fost lansat pe 15 iunie 1995 \xc8\x99i a fost al doilea album de rap din Rom\xc3\xa2nia (dup\xc4\x83 R.A.C.L.A. \xc8\x99i \xc3\xaenainte de B.U.G. Mafia)._NEWLINE_Succesul v\xc3\xa2nz\xc4\x83rilor atrage aten\xc8\x9bia casei de discuri "Digital Records". Urmeaz\xc4\x83 un nou album, lansat pe 5 aprilie 1996, purt\xc3\xa2nd titlul "Nimic normal "\xc2\xb7_NEWLINE_Pe 23 iunie 1997 lanseaz\xc4\x83 "Suta", ce avea s\xc4\x83 devin\xc4\x83 albumul rap al anului. V\xc3\xa2nz\xc4\x83rile dep\xc4\x83\xc8\x99esc a\xc8\x99tept\xc4\x83rile. Urmeaz\xc4\x83 o serie de concerte prin \xc8\x9bar\xc4\x83 \xc8\x99i apari\xc8\x9bii pe diferite compila\xc8\x9bii.\n_START_SECTION_\n1999-2002\n_START_PARAGRAPH_\n\xc3\x8en urma unor emisiuni dedicate scenei hip-hop din Rom\xc3\xa2nia, realizate de managerul trupei la radio FM4 AUSTRIA, Parazi\xc8\x9bii atrag aten\xc8\x9bia casei de film "Lotus Film" din Viena, care devine interesat\xc4\x83 de o colaborare \xc3\xaen vederea realiz\xc4\x83rii coloanei sonore a filmului NORDRAND. Lucru realizat, asfel c\xc4\x83 Parazi\xc8\x9bii devin prima trup\xc4\x83 de rap din Rom\xc3\xa2nia ce apare pe soundtrack-ul unui film, cu drepturi de autor pl\xc4\x83tite, al\xc4\x83turi de nume celebre precum Ace Of Base, Neneh Cherry, Kelly Family sau Leila K (martie 1999)._NEWLINE_Din martie 1999, Parazi\xc8\x9bii \xc3\xaencep oficial colaborarea cu Rebel Music, primul label underground din Rom\xc3\xa2nia, axat pe management, impresariat \xc8\x99i produc\xc8\x9bie._NEWLINE_\xc3\x8en aprilie 1999 apare pe pia\xc8\x9b\xc4\x83 compila\xc8\x9bia \xe2\x80\x9eHip \xc8\x99i Hop Murale\xe2\x80\x9d editat\xc4\x83 de A&A RECORDS, ce cuprinde 2 piese noi semnate Parazi\xc8\x9bii. Deasemenea, \xc3\xaen locul lui DJ I.E.S., este cooptat unul dintre cei mai prolifici DJ din \xc8\x9bar\xc4\x83: FreakaDaDisk (Petre Urda; ex-"Morometzii")._NEWLINE_Pe 14 iulie 1999 apare albumul "Nici o problem\xc4\x83", la A&A RECORDS\xc2\xb7 Acesta este considerat cel mai reprezentativ album de p\xc3\xa2n\xc4\x83 atunci, cel al consacr\xc4\x83rii definitive \xc8\x99i primul editat pe CD. \xc3\x8en august 1999 - videoclipul piesei \xe2\x80\x9eBagabon\xc8\x9bi \xe2\x80\x9999\xe2\x80\x9d egaleaz\xc4\x83 recordul de audien\xc8\x9b\xc4\x83 pe Atomic TV._NEWLINE_\xc3\x8en 7 august 2000 se lanseaz\xc4\x83 albumul "Iart\xc4\x83-m\xc4\x83" \xc3\xaempreun\xc4\x83 cu un concert \xc3\xaen Disco Max (Bucure\xc8\x99ti). \xc3\x8en 2001 apare un nou album, parc\xc4\x83 mai \xe2\x80\x9egreu\xe2\x80\x9d dec\xc3\xa2t toate de p\xc3\xa2n\xc4\x83 acum, \xe2\x80\x9eCategoria grea\xe2\x80\x9d. La piesa cu acela\xc8\x99i nume de pe album se face \xc8\x99i un videoclip care este cenzurat la scurt timp._NEWLINE_Casa de discuri Alpha Sound se desfiin\xc8\x9beaz\xc4\x83 \xc3\xaen 2002, iar Parazi\xc8\x9bii pleac\xc4\x83 la Roton unde scot maxi-single-ul "\xc3\x8en focuri" la care se filmeaz\xc4\x83 un videoclip f\xc4\x83r\xc4\x83 precedent \xc3\xaen Rom\xc3\xa2nia - acesta nu are muzic\xc4\x83! Albumul pe care apare piesa "\xc3\x8en focuri" se nume\xc8\x99te "Irefutabil" \xc8\x99i apare \xc3\xaen noiembrie 2002, devenind cel mai v\xc3\xa2ndut album al trupei -140.000 de unit\xc4\x83\xc8\x9bi-. Parazi\xc8\x9bii \xc3\xaenregistreaz\xc4\x83 un videoclip la piesa "Bad Joke" de pe acest album, dar \xc8\x99i aceasta va fi cenzurat\xc4\x83 de CNA. Urmeaz\xc4\x83 scoaterea pe pia\xc8\x9b\xc4\x83 a videoclipului "Necomercial".\n_START_SECTION_\n2003-2005\n_START_PARAGRAPH_\n\xc3\x8en 2003 apare albumul solo al lui Cheloo, "Sindromul Tourette". De pe acest album va aparea clipul "Vicii" cu Bitz\xc4\x83._NEWLINE_\xc3\x8en urm\xc4\x83torul an, 2004, scoate \xc8\x99i Ombladon un album solo, "Condolean\xc8\x9be". Clipul "Egali din na\xc8\x99tere" cu raku va c\xc3\xa2\xc8\x99tiga premiul VMA 2004._NEWLINE_Parazi\xc8\x9bii \xc3\xaencep o campanie anti-CNA, astfel apare videoclipul "Jos Cenzura" \xc3\xaen care apar personalit\xc4\x83\xc8\x9bi de marc\xc4\x83 din Rom\xc3\xa2nia, dar \xc8\x99i Larry Flynt, pre\xc8\x99edintele Hustler._NEWLINE_\xc3\x8en iarna lui 2004 apare albumul aniversar care s\xc4\x83rb\xc4\x83tore\xc8\x99te \xc3\xaemplinirea a 10 ani de muzic\xc4\x83 \xc8\x99i plecarea trupei de la labelul care i-a consacrat, Rebel Music. Apare clipul piesei "Fuck You Romania", pies\xc4\x83 care apare pe acest album aniversar numit "Primii 10 ani", album dublu CD, ap\xc4\x83rut \xc3\xaen varianta necenzurat\xc4\x83 \xc8\x99i cenzurat\xc4\x83. Trupa va folosi pentru lansarea materialelor propria cas\xc4\x83 de produc\xc8\x9bie fondat\xc4\x83 cu ceva timp \xc3\xaen urm\xc4\x83, 20CM Records._NEWLINE_\xc3\x8en august 2005 apare Maxi single-ul "Violent" \xc8\x99i videoclipul piesei cu acela\xc8\x99i nume. _NEWLINE_\xc3\x8en decembrie 2005 apare albumul "Confort 3", album ce aduce trupei Parazi\xc8\x9bii at\xc3\xa2t succes, c\xc3\xa2t \xc8\x99i un nou conflict cu membrii CNA-ului. Clipul piesei "Praf", single-ul ales pentru filmarea videoclipului, st\xc3\xa2rne\xc8\x99te reac\xc8\x9bia CNA-ului care ajunge la concluzia c\xc4\x83 acest videoclip instig\xc4\x83 la consumul de droguri. Urmeaz\xc4\x83 un nou clip Parazi\xc8\x9bii, dup\xc4\x83 care trupa ia o pauz\xc4\x83 pentru ca Ombladon \xc8\x99i Cheloo sa \xc3\xae\xc8\x99i lanseze fiecare c\xc3\xa2te un album solo.\n_START_SECTION_\n2006-2009\n_START_PARAGRAPH_\nPe 30 martie 2006 Cheloo \xc3\xae\xc8\x99i lanseaz\xc4\x83 cel de-al doilea album solo, intitulat "Fabricant de gunoi", av\xc3\xa2nd ca pies\xc4\x83 de promovare "Opera\xc8\x9biunea cur pansat", care a fost aleas\xc4\x83 pentru primul videoclip de pe album. Un al doilea videoclip a ap\xc4\x83rut ulterior pe posturile de specialitate, fiind \xc3\xaen totalitate un clip animat al piesei "Smoke Flow", o colaborare cu Killarmy._NEWLINE_\xc3\x8en aprilie 2007 a ap\xc4\x83rut pe posturile de specialitate videoclipul piesei "Noapte bun\xc4\x83, Bucure\xc8\x99ti", un featuring cu Guess Who de la Anonim, primul single de pe albumul lui Ombladon intitulat Cel mai prost din curtea \xc8\x99colii._NEWLINE_\xc3\x8en 2009, Trupa Parazi\xc8\x9bii se alatur\xc4\x83 postului Realitatea TV pentru campania "Noi vrem respect!". Pentru a sus\xc8\x9bine campania, trupa lanseaz\xc4\x83 piesa cu acela\xc8\x99i nume._NEWLINE_Pe data de 6 octombrie 2009, este lansat albumul "Slalom printre cretini (Reeditat)", album promovat \xc3\xaempreun\xc4\x83 cu ziarul "Gazeta sporturilor".\n_START_SECTION_\n2010-2011\n_START_PARAGRAPH_\nPe data de 15 iunie 2010, trupa Parazi\xc8\x9bii lanseaz\xc4\x83 albumul "Tot ce e bun tre s\xc4\x83 dispar\xc4\x83", tot \xc3\xaempreun\xc4\x83 cu ziarul Gazeta sporturilor, deja cunoscut pentru faptul c\xc4\x83 mai multe trupe \xc8\x99i arti\xc8\x99ti au apelat la redac\xc8\x9bia acestuia pentru lansare de album._NEWLINE_\xc3\x8en Decembrie 2010, de\xc8\x99i a declarat c\xc4\x83 ur\xc4\x83\xc8\x99te internetul, Cheloo alege s\xc4\x83 \xc3\xae\xc8\x99i fac\xc4\x83 un cont de YouTube unde s\xc4\x83 \xc3\xae\xc8\x99i promoveze noile materiale \xc8\x99i s\xc4\x83 comunice cu fanii. Mai exact, artistul a f\xc4\x83cut 3 conturi (Cheloo16Hz, Ombladon20CMOficial, Parazitii20CmOficial._NEWLINE_La scurt timp dup\xc4\x83 crearea contului de pe YouTube, Cheloo "arunc\xc4\x83" un remix la piesa "Dac\xc4\x83 eram" din 2003 \xc8\x99i anun\xc8\x9b\xc4\x83 c\xc4\x83 nu se pensioneaz\xc4\x83 lini\xc8\x99ti\xc8\x9bi \xc8\x99i c\xc4\x83 are 4 buc\xc4\x83\xc8\x9bi pentru cel de-al 3-lea album solo semnat Cheloo "Celcareur\xc4\x83\xc8\x99te", care urmeaz\xc4\x83 s\xc4\x83 fie lansat pe data de 24 martie 2011._NEWLINE_Cu 2 s\xc4\x83pt\xc4\x83m\xc3\xa2ni \xc3\xaenainte de lansarea albumului, Cheloo "arunc\xc4\x83" pe canalul de YouTube piesa "Sau", primul single de pe album. Aceasta con\xc8\x9bine o colaborare cu Ombladon \xc8\x99i FreakaDaDisk (ceilal\xc8\x9bi 2 membri ai trupei Parazi\xc8\x9bii)._NEWLINE_Cu 2 zile \xc3\xaenainte de lansarea albumului apare \xc8\x99i videoclipul piesei "Unde se termin\xc4\x83 visele". Aceast\xc4\x83 pies\xc4\x83 con\xc8\x9bin\xc3\xa2nd un mesaj foarte puternic, dar \xc3\xaen acela\xc8\x99i timp e o pies\xc4\x83 mai "melancolic\xc4\x83", ceva necaracteristic celor de la "Parazi\xc8\x9bii"._NEWLINE_Pe 24 martie se lanseaz\xc4\x83 albumul solo \xc8\x99i \xc3\xaen primele 48 de ore are deja peste 32.000 de exemplare v\xc3\xa2ndute._NEWLINE_De asemenea Cheloo a anun\xc8\x9bat la "Observator" pe Antena 1 c\xc4\x83 urmeaz\xc4\x83 albumul solo al lui Ombladon \xc3\xaen 2011 \xc8\x99i c\xc4\x83 pe viitor urmeaz\xc4\x83 \xc3\xaenc\xc4\x83 un album "Parazi\xc8\x9bii". Acesta a mai declarat c\xc4\x83 2011 este anul \xc3\xaen care cei de la Parazi\xc8\x9bii vor "re\xc3\xaenvia cu adev\xc4\x83rat".\n_START_SECTION_\n2015-2016\n_START_PARAGRAPH_\n\xc3\x8en perioada 10 ianuarie - 15 august 2015, membrii trupei Parazi\xc8\x9bii \xc3\xaenregistreaz\xc4\x83,  \xc3\xaen mare secret, \xc3\xaen studioul 20CM, piesele ce se vor reg\xc4\x83si pe albumul "Lovitur\xc4\x83 de pedeaps\xc4\x83"._NEWLINE_Dup\xc4\x83 6 ani de la ultimul album semnat Parazi\xc8\x9bii, trupa revine cu de-al 11-lea material, intitulat "Lovitur\xc4\x83 de pedeaps\xc4\x83". Dup\xc4\x83 o pauz\xc4\x83 at\xc3\xa2t de lung\xc4\x83, lansarea albumului nu putea avea loc dec\xc3\xa2t \xc3\xaentr-o zi aparte: 29 februarie 2016._NEWLINE_Albumul, lansat \xc3\xaen edi\xc8\x9bie limitat\xc4\x83, de aproximativ 4000 de exemplare, este disponibil \xc3\xaen re\xc8\x9beaua de libr\xc4\x83rii C\xc4\x83rture\xc8\x99ti. \xc3\x8encep\xc3\xa2nd cu data de 7 martie 2016, albumul este disponibil spre ascultare \xc8\x99i desc\xc4\x83rcare pe serviciile de streaming \xc8\x99i pe iTunes._NEWLINE_Cheloo, despre "Lovitur\xc4\x83 de pedeaps\xc4\x83": "Un album care se \xc3\xaentoarce ca sonoritate \xc3\xaenapoi \xc3\xaen anii \'91-\'97. Am folosit foarte mult tehnica samplingului \xc8\x99i este un album conceput \xc8\x99i scris foarte old school."\n_START_SECTION_\n2018-2019\n_START_PARAGRAPH_\n\xc3\x8en perioada 1 octombrie 2018 - 25 februarie 2019, Cheloo \xc8\x99i Ombladon \xc3\xaenregistreaz\xc4\x83, \xc3\xaen studioul 20CM, piesele ce vor reg\xc4\x83si pe cel de-al 12-lea album al trupei Parazi\xc8\x9bii, intitulat "Arma secret\xc4\x83"._NEWLINE_Aluzia num\xc4\x83rului 12 va ap\xc4\x83rea pe coperta albumului, \xc3\xaen sintagma folosit\xc4\x83 \xc3\xaen titlu: "MINISTERUL ANTIROM\xc3\x8eNESC AL CULTURII / ARHIV\xc4\x82 OPERATIV\xc4\x82 / DOSAR NR. 12/2019"._NEWLINE_Coperta mai con\xc8\x9bine o sintagm\xc4\x83 situat\xc4\x83 inferior de denumirea albumului: "CU PRIVIRE LA: Trupa PARAZI\xc8\x9aII, parte activ\xc4\x83 a grupului infrac\xc8\x9bional 20CM RECORDS. \xc3\x8en urma cercet\xc4\x83rilor, au fost identifica\xc8\x9bi sub nume false drept trafican\xc8\x9bi de rime de mare risc urm\xc4\x83torii cet\xc4\x83\xc8\x9beni: CHELOO, FREAKADADISK, OMBLADON."_NEWLINE_"Arma secret\xc4\x83" con\xc8\x9bine un total de 11 piese, dintre care prima constituie intro-ul. Dou\xc4\x83 piese de pe album au \xc8\x99i videoclip: "Lacrimi de cear\xc4\x83" \xc8\x99i "Parc-a\xc8\x99 f**e ceva"._NEWLINE_\xc3\x8encep\xc3\xa2nd cu data de 24 mai 2019, albumul "Arma secret\xc4\x83" poate fi cump\xc4\x83rat/ desc\xc4\x83rcat/ ascultat din toate magazinele online \xc8\x99i offline.'